laion/Wikipedia-Exotic huggingface dataset:
Liivimaa Rojalistlik Partei

Liivimaa Rojalistlik Partei (liivi keeles Līvõmō Rojālistõd Partij) on poliitiline liikumine ja registreerimata erakond. Partei asutasid mõttekaaslased 14. juunil 2019, Bastille vallutamise 230. aastapäeval, Sangaste lossis, kus toimus asutamiskongress. Liivimaa Rojalistlik Partei on ideoloogiliselt lähtuv ülemjuhataja Henri de La Rochejaquelein'i ja generalissimus Jacques Cathelineau ideedest. Liivimaa Rojalistlik Partei näeb sarnasust Prantsusmaa revolutsiooni järgse rojalistliku liikumise ja kaasaegse liivlaste kultuurilise ellujäämise võitluse vahel. Liivimaa Rojalistliku Partei eesmärgiks on muuta Eesti põhjamaiseks konstitutsiooniliseks kuningriigiks või luua Eestimaa, Põhja-Liivimaa ja Saaremaa kuningriigid (Eesti-, Liivi- ja Saaremaa rüütelkondade põhjal) ning toetada ja säilitada liivlaste kultuuri ja identiteeti. Arvo Uustalu. Tõnu Trubetsky paneb Liivimaa tuuriga aluse rojalistide parteile Õhtuleht, 16. 6. 2019. Tõnu Trubetsky paneb Liivimaa tuuriga aluse rojalistide parteile Kroonika, 17. 6. 2019. https://www.britannica.com/biography/Henri-du-Vergier-Count-de-La-Rochejaquelein https://fennougria.ee/rahvad/laanemeresoome-rahvad/liivlased/ https://www.akadeemia.ee/wp-content/uploads/2024/06/riigioiguse-aastaraamat-2023-veeb.pdf Arvo Uustalu. Tõnu Trubetsky paneb Liivimaa tuuriga aluse rojalistide parteile Facebook, 17. 6. 2019. https://www.facebook.com/groups/558903894756023/ Arvo Uustalu. TÕNU TRUBETSKY paneb Vennaskonna Liivimaa tuuriga aluse rojalistide parteile Linnaleht, 21. 6. 2019. Eesti Rojalistlik Partei Sõltumatud Kuningriiklased Torgu Kuningriik Arvo Uustalu. Tõnu Trubetsky paneb Liivimaa tuuriga aluse rojalistide parteile Õhtuleht, 16. juuni 2019. Tõnu Trubetsky paneb Liivimaa tuuriga aluse rojalistide parteile Kroonika, 17. juuni 2019. Arvo Uustalu. Tõnu Trubetsky paneb Liivimaa tuuriga aluse rojalistide parteile Facebook, 17. juuni 2019. Arvo Uustalu. Tõnu Trubetsky paneb Liivimaa tuuriga aluse rojalistide parteile Facebook, 18. juuni 2019. Arvo Uustalu. TÕNU TRUBETSKY paneb Vennaskonna Liivimaa tuuriga aluse rojalistide parteile Linnaleht, 21. juuni 2019. VENE OKUPATSIOON⟩ Karjala tahab eralduda ja iseseisvust Postimees, 9. november 2023. Tõnu Trubetsky: kas Ingeri sünnib uuesti Ukrainas? Maaleht, 23. november 2023. PREISIMAA 2024⟩ Königsbergi eraldumine Venemaast võib sünnitada neljanda Baltimaa Postimees, 27. november 2023. SIBERI KUNINGRIIK⟩ Nõrgenev Moskva keskvõim annab Siberile võimaluse iseseisvuda Postimees, 12. detsember 2023. Tõnu Trubetsky: Karjala dekoloniseerimisel ei ole takistuseks vene keel, muutused peavad algama majandusest Maaleht, 27. jaanuar 2024.
Vatjas kiudpoorik

Vatjas kiudpoorik (Antrodia gossypium) on Fomitopsidaceae sugukonda kuuluv seeneliik. Seen kasvab kuuse lamapuidul. Vatjas kiudpoorik andmebaasis eElurikkus.
Adam Lundqvist

Adam Stefan Lundqvist (sündinud 20. märtsil 1994 Nyköpingis) on Rootsi jalgpallur, kes mängib vasakkaitsjana Rootsi kõrgliigaklubis BK Häcken. Ta alustas jalgpallitreeninguid kodulinnaklubis Nyköpings BIS. 2011. aastal liitus ta IF Elfsborgiga, mille põhimeeskonnas debüteeris ta Rootsi kõrgliigas 2013. aastal. Aastatel 2018–2022 mängis Lundqvist Major League Socceri (MLS) klubis Houston Dynamo ning 2023. aastal samasse liigasse kuuluvas klubis Austin FC. 2023. aasta detsembris naasis Lundqvist Rootsi kõrgliigasse, kui sõlmis lepingu Häckeniga. Rootsi jalgpallikoondises mängis Lundqvist 2016. aasta jaanuaris sõprusmängudes Eesti ja Soome vastu. 2016. aasta suveolümpiamängude jalgpalliturniiril osales ta Rootsi võistkonna koosseisus. Lind, David (28. detsember 2023). "Uppgifter: BK Häcken värvar Adam Lundqvist". Fotbolltransfers.com (rootsi). Fotboll Transfers. Vaadatud 4. veebruaril 2024. Adam Lundqvist (Player). national-football-teams.com. Vaadatud 7.8.2024
Bertilloni riisikas

Bertilloni riisikas (Lactifluus bertillonii) on pilvikuliste sugukonda riisika perekonda kuuluv seeneliik. Bertilloni riisikas andmebaasis eElurikkus
Simon Gustafson

Simon Gustafson (sündinud 11. jaanuaril 1995 Mölndalis) on Rootsi jalgpallur, kes mängib ründava poolkaitsjana Rootsi kõrgliigaklubis BK Häcken. Ta alustas klubikarjääri kodulinnaklubis Fässbergs IF. 2013. aastal liitus ta esimest korda Häckeniga, mille meeskonnas debüteeris ta samal aastal Rootsi kõrgliigas. 2014. aastal lõi Gustafson Rootsi kõrgliigas kümme väravat. 2015. aasta juulis liitus ta Hollandi kõrgliigaklubiga Feyenoord, kuid seal ta kindlaks põhikoosseisu liikmeks ei saanud ning läks aasta hiljem laenule Hollandi kõrgliigaklubisse Roda. Hooajal 2017/18 lõi Gustafson Hollandi kõrgliigas kümme väravat. Aastatel 2018–2022 mängis ta neli hooaega Hollandi kõrgliigaklubis FC Utrecht, kus tema edukaim hooaeg oli esimene, 2018/19, mil ta lõi liigas 11 väravat. 2022. aasta juulis naasis Gustafson Häckeni. 2022. aastal tuli ta Häckeniga Rootsi meistriks. 2015. aastal tuli Gustafson Rootsi kuni 21-aastaste koondisega omavanuste Euroopa meistriks. Rootsi jalgpallikoondises mängis Gustafson 2015. aasta jaanuaris sõprusmängudes Elevandiluuranniku ja Soome vastu. Tema kaksikvend Samuel Gustafson on samuti jalgpallur. "Simon Gustafson kommer hem till BK Häcken" (rootsi). Häcken. 16. juuli 2022. Vaadatud 20. juulil 2022. Simon Gustafson (Player). national-football-teams.com. Vaadatud 7.8.2024
Valkjas tardservik

Valkjas tardservik (Hohenbuehelia petaloides) on seente liik šampinjonilaadsete seltsist. Valkjas tardservik andmebaasis eElurikkus
1844

◄ | 18. sajand | 19. sajand | 20. sajand | ► ◄ | 1810. aastad | 1820. aastad | 1830. aastad | 1840. aastad | 1850. aastad | 1860. aastad | 1870. aastad | ► ◄◄ | ◄ | 1840 | 1841 | 1842 | 1843 | 1844 | 1845 | 1846 | 1847 | 1848 | ► | ►► 1844. aasta (MDCCCXLIV) oli 19. sajandi 44. aasta. 27. veebruar – Dominikaani Vabariik vabanes Haiti võimu alt. 3. juuni – Islandi ranniku lähedal Eldey väikesaarel tapeti viimane teadaolev hiidalk. 6. juuni – Londonis asutati Noorte Meeste Kristlik Ühing. 27. juuni – Illinoisi vanglas tapeti mormooni kiriku asutaja Joseph Smith. 26. august (vkj 14. august) – Gustav Max Schmidti eestvõttel asutati Viljandis poeglaste erakool, millest sai hiljem gümnaasiumikursusega õppeasutus. Suve ja sügise saagid ikaldusid täielikult. Tekkis suur seemnevilja puudus. Mõnedes kohtades jäi talivili maha panemata. Mitmel pool levisid inimeste ja loomade haigused. Mõnedes kohtades suri ka inimesi nälga. Ilmusid eesti- ja lätikeelsed vene õigeusu palveraamatud ja katekismused. 7. jaanuar – Bernadette Soubirous, kristlik müstik 20. veebruar – Ludwig Boltzmann, Austria füüsik 20. veebruar – Joshua Slocum, Kanada meresõitja 19. märts – Minna Canth, soome kirjanik 27. märts – Adolphus Greely, USA sõjaväelane ja polaaruurija 30. märts – Paul Verlaine, prantsuse luuletaja 16. aprill – Anatole France, prantsuse kirjanik 23. aprill – Sanford Dole, USA jurist 21. mai – Henri Rousseau, prantsuse kunstnik 22. mai – Mary Cassatt, USA kunstnik 1. juuni – Vassili Polenov, vene kunstnik 6. juuni – Konstantin Savitski, vene maalikunstnik ja pedagoog 25. juuli – Thomas Eakins, USA kunstnik, skulptor ja fotograaf 5. august – Ilja Repin, vene maalikunstnik 17. august – Menelik II, Etioopia keiser 22. august – George W. De Long, USA sõjaväelane ja polaaruurija 24. august – Émile Oustalet, prantsuse zooloog 18. september – Cassius Marcellus Coolidge, USA kunstnik 11. oktoober – Henry Heinz, USA ettevõtja 15. oktoober – Friedrich Nietzsche, saksa filosoof 22. oktoober – Louis Riel, Kanada poliitik 13. november – Nikodim Kondakov, vene kunstiajaloolane 25. november – Carl Friedrich Benz, saksa insener 10. jaanuar – Hudson Lowe, inglise-iiri kindral 31. jaanuar – Henri-Gatien Bertrand, prantsuse kindral 28. veebruar – Abel P. Upshur, USA poliitik ja jurist 24. märts – Bertel Thorvaldsen, Taani skulptor 19. juuni – Étienne de Geoffroy Saint-Hilaire, prantsuse loodusteadlane ja -filosoof 27. juuni – Joseph Smith, Ameerika Ühendriikide usujuht 27. juuli – John Dalton, Inglise keemik ja füüsik 28. juuli – Joseph Bonaparte, prantsuse jurist ja diplomaat 30. august – Francis Baily, inglise astronoom 21. november – Ivan Krõlov, Vene kirjanik 22. november – Aleksandr Nikolajevitš Golitsõn, Vene riigitegelane 23. november – Thomas Henderson, šoti astronoom ja matemaatik Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 127–128
Krõnkõ

Krõnkõ on küla Ukraina Hersoni oblasti Hersoni rajoonis.
Jade Puget

Jade Errol Puget (sündinud 28. novembril 1973) on USA alternatiivroki ansambli AFI kitarrist ja ansambli Blaqk Audio süntesaatorimängija. Puget liitus AFI-ga 1998. aastal. Enne seda mängis ta ansamblites Redemption 87 ja Loose Change. Puget on taimetoitlane ja straight edge'i eluviisi järgija. Tal on õde, poolvend ja noorem vend Smith, kes on AFI turneemänedžer. Jade sooritas varase keskkooli lõpueksami ja asus edasi õppima Berkeley ülikooli. Bändiga liitus ta pärast ülikooli lõpetamist. Tal on bakalaureusekraad sotsiaalteoorias. Jade'il on mitu tätoveeringut, näiteks sõna "committed" ('pühendunud'), mis jookseb üle ta kõhu, kätel "boys don't cry" ('poisid ei nuta'), "18", kass hüppamas läbi 9 ja "love will tear us apart" ('armastus kisub meid lahku'). Jade mängib Gibsoni Les Paul Studio kitarridega.
Kishane Thompson

Kishane Thompson (sündinud 17. juulil 2001) on Jamaica sprinter. Ta võitis 2024. aasta suveolümpiamängudel Pariisis 100 meetri jooksus ajaga 7,79 hõbemedali, kaotades olümpiavõitjaks tulnud Noah Lylesile viie tuhandiksekundiga. Kishane Thompson Rahvusvahelise Kergejõustikuliidu kodulehel (inglise)
Simon Harris

See artikkel räägib Iiri poliitikust. Muusiku kohta vaata artiklit Simon Harris (muusik). Simon Harris (snd 17. oktoobril 1986) on Iirimaa poliitik, aastast 2024 Iirimaa peaminister. Ta kuulub erakonda Fine Gael ja on selle juht. Ta kuulub parlamenti aastast 2011. Aastatel 2014–2016 oli ta riigiminister ning aastast 2016 minister. Harris sündis Iirimaa idarannikul Greystonesis ning ta valiti 2009. aastal Wicklow' maakonnanõukokku. Aastal 2011 valiti ta 24-aastasena parlamenti ning ta oli seega noorim rahvasaadik. Aastal 2011 nimetati ta Rahandusministeeriumi riigiministriks. Aastal 2016 moodustati Fine Gaeli vähemusvalitsus, kus ta oli terviseminister. Aastal 2020 moodustati koalitsioonivalitsus, kus ta oli kõrgharidusminister. Detsembrist 2022 juunini 2023 oli ta Helen McEntee emaduspuhkuse ajal ka justiitsminister. Märtsis 2024 astus peaminister Leo Varadkar tagasi ning Harrisest sai Fine Gaeli ainus esimehekandidaat. Ta sai peaministriks 37-aastaselt 9. aprillil 2024 ja oli seega riigi ajaloo noorim peaminister. Teda on sotsiaalmeedia tõttu hüütud TikToki taoiseach'iks. Riigijuhtide loend vanuse järgi "Simon Harris". Oireachtas Members Database. Originaali arhiivikoopia seisuga 4. mai 2019. Vaadatud 20. oktoobril 2011. Collins, Stephen (2011). Nealon's Guide to the 31st Dáil and 24th Seanad. Dublin: Gill & Macmillan. Lk 185. ISBN 9780717150595. "Simon Harris". ElectionsIreland.org. Originaali arhiivikoopia seisuga 12. juuni 2018. Vaadatud 20. oktoobril 2011. "Frances Fitzgerald is Tánaiste in new Cabinet". RTÉ News. 6. mai 2016. Originaali arhiivikoopia seisuga 7. mai 2016. Vaadatud 7. mail 2016. "Simon Harris Becomes Minister for Higher Education, Innovation and Research". 9thlevel.ie. 27. juuni 2020. Originaali arhiivikoopia seisuga 28. juuni 2020. Vaadatud 28. juunil 2020. Murphy, Glen (9. aprill 2024). "In Pictures: Simon Harris becomes youngest Taoiseach in history of the State". The Irish Times (inglise). Originaali arhiivikoopia seisuga 9. aprill 2024. Vaadatud 10. aprillil 2024. Webber, Jude (9. aprill 2024). "Ireland's 'TikTok Taoiseach' vows new social contract". The Financial Times. Vaadatud 3. juunil 2024.
Leedu maanteemuuseum

Leedu maanteemuuseum on Leedus Vievis asuv muuseum, kus eksponeeritakse tee- ja teedeehituse ajalugu. See asutati 1995. aastal, et luua ruum, kus külastajad saaksid tutvuda teede ajaloo ja aastate jooksul kogutud teehoiu eksponaatidega. Muuseum kuulub riigiettevõttele "Kelių priežiūra" ja Leedu Vabariigi transpordi- ja kommunikatsiooniministeeriumile. Pärast riigi taasiseseisvumist ja Leedu maanteedirektoraadi loomist avati 19. oktoobril 1995 Leedu maanteemuuseum. Muuseumi esimene direktor oli Juozas Stepankevičius, kes oli varem töötanud Vievis Maanteeameti juhatajana. Muuseumi ligi 30 tegutsemisaasta jooksul on näitust pidevalt uute eksponaatidega laiendatud ja nüüdseks on see hoone kahel korrusel. Raskete teede ehitus- ja hooldustehnika on eksponeeritud ka eraldi ehitatud angaaris ja välisnäitusel. Praegu on muuseumis üle 8000 eksponaadi. Muuseumis on välja pandud vanad Leedu kaardid, fotoalbumid, esimesed tee-ehitust käsitlevad raamatud ja ajakirjad. Näha saab sildade, viaduktide, bussipeatuste ja mitmesuguste muude rajatiste makette, vanimaid tee-ehitus- ja hooldusvahendeid ning teeviitasid. Samuti on eksponeeritud sõjaeelsed ja -järgsed tee-ehitus- ja hooldustehnika Üks muuseumi ainulaadne eksponaat on 1854. aastal Saksamaal valmistatud hobuveduriga bituumenikatel. Pikka aega oli katel unustatud, kuni see avastati vanade teetööliste ruumides. On vähemalt mitu versiooni, kuidas see eksponaat nii palju aastaid avastamata jäi.   Maanteemuuseumis on eksponaadid, millest mõned on väga haruldased või ainulaadsed. Need jutustavad Leedu teetööliste lugu viimase 100 aasta jooksul. Paljud eksponaadid on annetatud teetööliste endi poolt, mis näitab külastajatele mitte ainult teetööde ajalugu, vaid ka nende endi ajalugu. Maanteemuuseumi külastavad sageli ümbruskonna linnade elanikud, külastajad välismaalt ja rühmad kogu Leedust. Muuseumis korraldatakse giidiga ekskursioone, et tutvuda eksponaatide ajalooga. 2015. aastal ilmus muuseumi 20. aastapäeva puhul raamat "Leedu maanteemuuseum". Raamat kirjeldab ja illustreerib muuseumi ajalugu, mineviku ja praeguseid eksponaate. Maanteemuuseum on ka Leedu Muuseumiühingu liige. Juozas Stepankevičius - 1995 - 2017 Erika Švermickienė – 2017–2024 Rimantas Zagrebajev – 2024 – praegu Leedu Muuseumide Liit Leedu maanteemuuseum. – Vilnius: Ex Arte, 2015. – lk 290: illustratsioon. ( ISBN 978-609-8010-33-6 ) https://www.keliuprieziura.lt/data/public/uploads/2024/04/kp-metinis-pranesimas-2023.pdf https://www.keliuprieziura.lt/data/public/uploads/2024/04/kp-metinis-pranesimas-2023.pdf
Toplitzi järv

Toplitzi järv (saksa keeles Toplitzsee) on järv Austria Alpides, 98 km Salzburgi linnast Austria lääneosas. See asub Salzkammerguti metsade vahel Totes Gebirge mägedes. Toplitzi järvevees ei ole sügavamal kui 20 meetri hapnikku ning kalad suudavad seal ellu jääda kuni 18 meetri sügavusel. Bakterid ja ussikesed elavad soolases järvevees ka sügavamal kui 20 meetrit. Aastatel 1943–1944 oli Toplitzi järve kaldal Natsi-Saksamaa uurimisjaam, kus teadlased lõhkasid erinevatel sügavustel kuni 4000-kiloseid pomme. Väidetavalt visati järve üle 100 miljoni £ võltsitud kupüüre pärast ebaõnnestunud operatsiooni Bernhard. Aastal 1959 tõid uurijad järvest välja üle 700 miljoni £ võltsitud rahatähti, mida Adolf Hitleri režiim tahtis kasutada Suurbritannia majanduse destabiliseerimiseks. Levivad legendid, et järve põhjas on veel natside varandust. Poolel veesügavusel ulbivad palgid ning nende alla on sukelduda peaaegu võimatu. Üks 1959. aasta ekspeditsiooni osalistest väitis, et nägi nende all lennukit. Järve juurde viib jalgrada, ning läänekaldal tegutseb restoran Fischerhütte. "Sunken Nazi Gold and 4 Other Never-Found Treasures | HISTORY". Zauner, Gerhard (2003). Verschollene Schätze im Salzkammergut: Die Suche nach dem Nazi-Gold. Graz: Stocker. ISBN 3-7020-0985-X. OpenStreetMap map of lake Toplitz, showing footpath to western end
Tendra säär

Tendra säär (Тендрівська Коса, Тендра või Ахіллів біг) on säär Ukraina Hersoni oblastis.
Arnold Palmer

See artikkel räägib Ameerika Ühendriikide golfarist. Golfiturniiri kohta vaata artiklit Arnold Palmer Invitational. Joogi kohta vaata artiklit Arnold Palmer (jook). Briti tennisisti kohta vaata artiklit Arnold Palmer (tennis). Arnold Daniel Palmer (hüüdnimega The King (inglise keelest Kuningas); 10. september 1929 – 25. september 2016) oli Ameerika Ühendriikide golfimängija, keda peetakse läbi aegade üheks paremaks ja karismaatilisemaks golfariks. Ta võitis aastast 1955 mitmeid PGA Toure ning tänapäevase nimega PGA Tour Championseid. Palmerit peetakse 1950. aastatel alanud teleajastu esimeseks golfistaariks. Palmeri tagasihoidlik taust aitas varem kõrgklassi spordialana tuntud golfi lihtrahva seas populariseerida. Kuuekümnendatel olid Palmer, Jack Nicklaus ja Gary Player golfi "suur kolmik", kes muutsid spordiala üle maailma populaarseks. Tema karjäär kestis enam kui kuus kümnendit, aastatel 1955–1973 võitis ta 62 PGA Touri ning ta on seega Sam Sneadi, Tiger Woodsi, Jack Nicklausi ja Ben Hogani järel võitude arvult ajaloo viies golfar. Palmer võitis seitse golfi suurturniiri ning dimineeris aastatel 1958–1964. Aastal 1998 võitis ta PGA Touri elutööpreemia ning aastal 1974 oli ta üks 13-st esimesest golfi kuuluste halli algsest liikmest. Arnold Palmer Cup Arnold Palmer (jook) Arnold Palmer Tournament Golf Enim PGA Toure võitnud golfimängijate loend Enim PGA Tour Championse võitnud golfimängijate loend Golfi suurturniiride võitjate loend Reilly, Rick (17. juuni 2013). "Sunday might never be the same". ESPN. Vaadatud 24. juunil 2013. World Golf Hall of Fame website www.arnoldpalmer.com
United States Bullion Depository

United States Bullion Depository (inglise keelest Ameerika Ühendriikide Väärismetallivaramu; tuntud kui Fort Knox) on kindlustatud varahoidla Ameerika Ühendriikide armee Fort Knoxi baasi kõrval Kentucky osariigis Ameerika Ühendriikides. Asutust haldab Ameerika Ühendriikide Rahandusministeerium. Seal hoiustatakse suurt osa Ameerika Ühendriikide kullareservist ning muid Ameerika Ühendriikide valitsusele kuuluvaid väärisesemeid. Seal on ligi 4580 tonni kulda, mis on üle poole Ameerika Ühendriikide varudest. Varamut kaitseb Ameerika Ühendriikide Mündikoja Politsei. Rahandusministeerium ehitas varamu 1936. aastal sõjaväelt saadud maale. Sinna viidi kuld New Yorgist ja Philadelphiast, kuna selle hoiustamist sisemaal nähti võimaliku rünnaku eest paremini kaitstuna. Esimene laadung jõudis lattu 1937. aasta esimeses pooles. Teine laadung viidi 1941. aastal. Ameerika Ühendriikide Postiteenistus tõi lattu ligi 12 960 tonni kullakange, mis oli peaaegu kaks kolmandikku tollasest reservist. Teise maailmasõja ajal viidi Fort Knoxi Ameerika Ühendriikide põhiseaduse originaaldokument, Ameerika Ühendriikide iseseisvusdeklaratsioon, Konföderatsiooni leping, Abraham Lincolni teine ametikõne, Abraham Lincolni Gettysburgi kõne mustand, Gutenbergi piibel ja "Magna Carta" koopia. Pärast sõda hoiustati seal Ungari Püha krooni ning oopiumit ja morfiini. Tänapäeval on seal kümme 1933 double eagle kuldmünti, 1974. aasta alumiiniumpenn ja 12 Sacagawea dollarit, mis käisid 1999. aastal missiooni STS-93 raames kosmosesüstik Columbia pardal kosmoses. Fort Knox on turvatud asutus, mida ümbritseb lõiketraadiga aed. Kogu ala on kaetud valvekaamerate ja -mikrofonidega. Maa-alune hoidla on valmistatud terasest ja betoonist. Salve uks on 53 cm paksune ning kaalub 18 tonni. Asutusse külastajaid ei lubata. Ameerika Ühendriikides on levinud väljend "turvaline kui Fort Knox". New Yorgi Föderaalreservpanga hoone "Top 10 Countries with Largest Gold Reserves". USGI (Ameerika inglise). Originaali arhiivikoopia seisuga 29. juuni 2023. Vaadatud 29. juunil 2023. www.usmint.gov/about/mint-tours-facilities/fort-knox
Smith & Wesson Model 22

See artikkel räägib revolvrist. Püstoli kohta vaata artiklit Smith & Wesson Model 22A. Smith & Wesson Model 22 on kuuelasuline kahekäiguline suure raamiga Ameerika Ühendriikide revolver, mis kasutab padrunit .45 ACP. See on esimeses maailmasõjas kasutatud revolvri M1917 tsiviilmudel.
Colt Police Positive

Colt Police Positive on väikse raamiga kahekäiguline Ameerika Ühendriikide revolver. Sellel on kuuelasuline silinder ning kasutab kas laskemoona .22, .32 või .38. See on konstrueeritud politseis kasutamiseks. Colt's Manufacturing Company tõi selle relva turule 1905. aastal. Briti Hongkong “Colt Police Positive” Bellum Web site. Accessed September 16, 2008. Shideler, Dan. “Nobody Wants This Colt”, Gun Digest magazine Web site. Accessed September 16, 2008. Lark, Syd. “Colt .38 Police Positive”, All Experts Web site. Accessed September 16, 2008.
Mergui saarestik

Mergui saarestik (ka Myeiki saarestik (birma keeles မြိတ်ကျွန်းစု, Myeik Kyunzu) või Pashu saared) on saarestik Myanmari lõunaosas Taninthayi piirkonnas. Sellesse kuulub üle 800 saare, millest mõned on sadade ruutkilomeetrite suurused. Saarestik asub Andamani meres Malaka poolsaare lääneranniku lähedal.
Junkanoo

Junkanoo on festival, mis sai alguse Briti Ameerika kolooniates orjusajal. Enim tähistatakse seda Jamaical, Bahamal ja Belize'is, aga ka Põhja-Carolinas ja Miamis. Tänapäeval tähistatakse ja nimetatakse seda festivali piirkonniti erinevalt, ühised tunnusjooned on maskeraad, trummid, tants ja paraadid või rongkäigud. Paljudes kohtades, sealhulgas Jamaical, tähistatakse junkanoo'd jõulunädalal. Nimetus "junkanoo" on pärit Bahamalt, kus see traditsioon ulatub 18. sajandisse. Miamis peavad Kariibi mere saartelt pärit mustanahalised junkanoo rongkäike tavaliselt juunis, Key Westil oktoobris. John Canoe "2nd Day of Christmas – Jonkonnu". Jamaica Information Service. "Bahamas Junkanoo Revue". HistoryMiami Museum (Ameerika inglise). Vaadatud 15. detsembril 2023. Bethel, Clement (1992). Junkanoo: Festival of the Bahamas. Macmillan Caribbean. ISBN 0-333-55469-8. Rommen, Timothy (1999). "Home Sweet Home: Junkanoo as National Discourse in the Bahamas". Black Music Research Journal. 19: 71–92. DOI:10.2307/779275. JSTOR 779275. Wisdom, Keith Gordon (1985). Bahamian Junkanoo: An Act in a Modern Social Drama (PDF) (PhD). University of Georgia. Wood, Vivian Nina Michelle (1995). Rushin' hard and runnin' hot: Experiencing the music of the Junkanoo Parade in Nassau, Bahamas (PhD). Indiana University.
Avro Vulcan

Avro Vulcan (aastast 1963 Hawker Siddeley Vulcan) on Suurbritannia reaktiivpommitaja. Sellel pole sabatiiba, on deltatiib ning suur lennukõrgus. Suurbritannia kuninglik õhuvägi (RAF) kasutas Vulcanit aastatel 1956–1984. Lennuki konstrueeris ettevõte A.V. Roe and Company (Avro). Kolmest V-pommitaja mudelist oli Vulcan kõige kõrgtehnoloogilisem ning seega riskantne valik. Deltatiiva katsetamiseks konstrueeriti enne Vulcanit eksperimentaalne Avro 707. Vulcan B.1 jõudis õhujõudude teenistusse 1956. aastal, B.2 1960. aastal. Uuel mudelil oli võimsam mootor, suurem tiib, parendatud elektrisüsteem ja elektrooniliste vastumeetmete seadmed. Paljud konstrueeriti kasutama raketti Blue Steel. V-pommitajate seeria osana oli Vulcan külma sõja ajal Briti tuumaheidutuse tugitala. Kuigi Vulcanid kandsid peamiselt tuumarakette, kasutati neid ka tavarelvastusega. Näiteks Argentina vastu peetud Falklandi sõja ajal leidsid Vulcanid operatsiooni Black Buck raames kasutust. Vulcanil ei olnud kaitserelvi ning see toetus kiirusele ja kõrgusele. Elektroonilised vastumeetmed võeti kasutusse 1960. aastatel, kümnendi keskel hakati Vulcaneid kasutama madalamal. 1970. aastate keskel ehitati üheksa lennukit ümber mereradariluuremissioonideks. Viimastel teenistusaastatel konstrueeriti Vulcanid ümber, et võimaldada õhus tankimist. Pärast teenistusest eemaldamist jäeti sõidukorras lennuk B.2 XH558 (The Spirit of Great Britain) õhusõidukite näituste tarbeks ning kaks lennukit demosõitudeks. XH558 tegi viimase lennu oktoobris 2015.  Suurbritannia Boeing B-47 Stratojet Handley Page Victor Tupolev Tu-16 Xi'an H-6 Vickers Valiant Suurbritannia kuningliku õhuväe sõidukite loend Pommituslennukite loend "Hawker Siddeley Vulcan B2". National Cold War Exhibition. Trustees of the Royal Air Force Museum. Originaali arhiivikoopia seisuga 6. august 2020. Vaadatud 24. juulil 2013. "Hawker Siddeley Aviation Ltd." Flight, 29 August 1963, p. 342.
Otto Theodor von Manteuffel

Otto Theodor Freiherr von Manteuffel (3. veebruar 1805 – 26. november 1882) oli Preisimaa konservatiivne poliitik. Ta oli aastatel 1850–1858 Preisimaa ministerpresident (peaminister) ja välisminister. Full name and birth and death dates are from Wippermann (1884), lk 260 harvp viga: sihtkoht puudub: CITEREFWippermann1884 (spikker)